ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์

**ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์** หรือในชื่อภาษาญี่ปุ่น **ไคโตเซนไต ลูแปงเรนเจอร์ VS เคย์ซัทสึเซนไต แพทเรนเจอร์** () เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 42 ออกอากาศครั้งแรกเมื่อวันที่ 11 กุมภาพันธ์ ค.ศ. 2018 ถึงวันที่ 10 กุมภาพันธ์ ค.ศ. 2019 ทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 51 ตอน

## ประวัติ
ครั้งแรกในประวัติศาสตร์ของซีรีส์ซูเปอร์เซ็นไต ที่มีกลุ่มขบวนการทั้ง 2 ขบวนการในซีรีส์เดียวกัน ซึ่งขบวนการทั้งสองกลุ่ม ต้องเจอศัตรูกลุ่มเดียวกันแต่ว่าขบวนการทั้งสองมีแนวทางอุดมการณ์ที่แตกต่างกัน

## เนื้อเรื่องย่อ
ลูแปงคอลเลคชัน คือสมบัติล้ำค่าที่สุดยอดจอมโจร อาร์แซน ลูแปง ที่ทิ้งไว้ยังเบื้องหลังได้ถูกกลุ่มแกงค์เลอร์ แย่งชิงไป ซึ่งลูแปงคอลเลคชันนั้นจะเป็นทั้งเครื่องมือที่สร้างสันติหรือจะเป็นอุปกรณ์ทำลายล้างก็อยู่ที่ผู้ถือครองพวกมัน เกมแห่งการตามล่าสมบัติของสุดยอดโจรในตำนานระหว่างกลุ่มคนทั้งสามก็ได้เริ่มต้นขึ้น

## ตัวละคร
### 2 ขบวนการ
#### ขบวนการจอมโจร ลูแปงเรนเจอร์
กลุ่มขบวนการจอมโจรที่ถูกเลือกมาจากกลุ่มคนที่เกี่ยวข้องที่ถูกซามีโก้โจมตีและแช่แข็งจนสลายหายไป โดยโคกุเระเป็นผู้ที่เลือกให้ทั้ง 3 มาเป็นลูแปงเรนเจอร์เพื่อช่วยเหลือพวกเขา เป้าหมายสูงสุดคือ นำสิ่งที่สำคัญกลับคืนมาด้วยการชิงลูแปงคอลเลคชันที่แก็งเลอร์ครอบครองเอาไว้ ในเวลาปกติเหล่าลูแปงเรนเจอร์จะทำงานที่ร้านอาหารฝรั่งเศส บิสโทร จูเรอ และเมื่อทำภารกิจ สมาชิกจะสวมชุดทักซิโด้ พร้อมด้วยหมวก และสวมหน้ากากเพื่อปิดบังตัวตน แต่ว่าในตอนที่ 48 ลูแปงเรนเจอร์ได้เปิดเผยตัวจริงเพื่อช่วยเหลือโนเอลที่ถูกจับเป็นตัวประกันโดยกอร์ช และหลังจากนั้นได้กบดานที่บ้านของโคกุเระ และในตอนที่ 49 ลูแปงเรนเจอร์ได้เข้าไปในตู้เซฟโดกรานิโอเพื่อต่อสู้ตัดสินกับซามีโก้ และปราบมาใด้สำเร็จรวมทั้งช่วยพวกคนที่ถูกแช่แข็งกลับมาเป็นเหมือนเดิม รวมทั้งส่งลูแปงคอลเลคชันที่อยู่ในตัวโดกรานิโอลงใส่ลูแปงคอลเล็คชันอัลบั้มติดตัวมาส่งผ่านมาให้โคกุเระจนเกือบหมด จนลูแปงเรนเจอร์ได้อยู่ในตู้เซฟของโดกรานิโอตลอดไป จนกระทั่งในตอนสุดท้ายแจ็คพอตสไตรเกอร์ได้เข้ามาช่วยเหลือลูแปงเรนเจอร์ ในมิติของตู้เซฟโดกราดิโอ จนได้กลับมาเป็นจอมโจรต่อเพื่อเก็บลูแปงคอลเลคชันที่เหลืออยู่ชิ้นสุดท้าย พร้อมทั้งเล่นตัวพยายามจะชิง VS เชนเจอร์ กับทริกเกอร์แมชชีนของแพทเรนเจอร์

; ยาโนะ ไคริ (夜野 魁利)
:รับบทโดย อิโต อาซาฮิ (伊藤あさひ) พากย์ไทย: พิพัฒน์ บุญสิทธิเลิศ (Cartoon Club)
:หัวหน้าทีมลูแปงเรนเจอร์ อายุ 19 ปี (ในตอนที่ 49 เป็นอายุ 20 ปี) กรุ๊ปเลือดโอ สูง 177 ซม. นิสัยขี้เล่น ร่าเริง แม้จะดูเป็นคนที่กะล่อนกลับกลอก เจ้าคารม แต่จริง ๆ แล้วเป็นคนที่ห่วงใยเพื่อนทั้งสองคนมาก ปกติจะทำหน้าที่ช่วยอุมิกะเสิร์ฟอาหาร และรับออเดอร์ แต่มักอู้งานออกไปนอกร้านบ่อย ๆ และยังชอบแกล้งอุมิกะอีกด้วย
:; ลูแปงเรด (ルパンレッド)
:ร่างแปลงนักรบของไคริ ชุดสีแดง
::;ลูแปงเรดร่างแยก (ルパンレッド分身)
::ร่างที่ใช้พลังของ กู๊ดสไตรเกอร์ไดอัลไฟเตอร์โหมด โดยจะเป็นการแยกร่างลูแปงเรดเพิ่มอีก 2 คนโดยร่างแยกทั้ง 2 จะใช้ลูแปงซอร์ดโดยร่างหนึ่งจะใช้ซอร์ดโหมดส่วนอีกร่างใช้เมจิกแฮนด์โหมด เมื่อใช้ท่าไม้ตายจะเรียกชื่อไม้ตายนี้ว่า **อิทาดาคิสไตรค์** (イタダキストライク) โดยเป็นการใช้ท่าไม้ตายเพิ่มเป็น 5 คน ในตอนที่ 8 ได้เผยว่าสามารถแยกร่างพร้อมปลอมตัวเป็นลูแปงบลูและลูแปงเยลโล่ได้
::;ซูเปอร์ลูแปงเรด (スーパールパンレッド)
::ร่างเพิ่มพลังของลูแปงเรด เกิดจากการใช้ VS เชนเจอร์ประกอบกับ วิกตอรี่สไตรเกอร์ เมื่อหมุนข้างบนจะมีเสียงประกาศว่า **มิราเคิลแมสเคอเรด** เมื่อกดไกปืนจะมีเสียงประกาศว่า **ซูเปอร์ไคโตเชนจ์** (スーパー怪盗チェンジ) แล้วทำการเรียกวิกตอรี่อาร์เมอร์ชุดเกราะสีเงินติดตั้งบนตัวลูแปงเรดทำให้เพิ่มพลัง มีความสามารถพิเศษคือสามารถอ่านจับดักทางคู่ต่อสู้ได้ และเมื่อหมุนลูกบิดบนเกราะไหล่ทั้งสองข้างจะทำการเพิ่มพลังและใช้ท่าไม้ตาย
; โยอิมาจิ โทมะ (宵町 透真)
:รับบทโดย ฮามะ โชโกะ (濱正悟) พากย์ไทย: พัฒน์เตชินท์ ศศิพัฒนธาดา (Cartoon Club)
:สมาชิกทีมลูแปงเรนเจอร์ อายุ 24 ปี กรุ๊ปเลือดบี สูง 180 ซม. นิสัยสุขุมนุ่มลึก ใจเย็น เป็นเหมือนพี่ใหญ่ในกลุ่ม ทำอาหารเก่ง เคยทำงานในร้านอาหารฝรั่งเศสชื่อว่า เชลบูล (エル・ブル) แต่ลาออกหลังจากที่คู่หมั้นหายสาบสูญและได้เข้าร่วมกับลูแปงเรนเจอร์ เป็นผู้รับหน้าที่ทำอาหารในร้านอาหารฝรั่งเศส บิสโทร จูเรอ แม้ว่าจะมีคนที่สุขุมแต่เป็นคนที่ปล่อยอารมณ์ขันโดยไม่รู้ตัว จึงมักที่จะไม่ชอบสิ่งที่ถูกล้อกับเรื่องที่เคยทำ เช่นตอนถูกอสูรแก็งเลอร์หลอกให้ไปจ่ายตังค่าเต้นแอโรบิคโดยที่ไคริกับอุมิกะได้ขำกับเรื่องที่เล่า
:;ลูแปงบลู (ルパンブルー)
:ร่างแปลงนักรบของโทมะ ชุดสีน้ำเงิน
; ฮายามิ อุมิกะ (早見 初美花)
:รับบทโดย  คุโด ฮารุกะ (工藤遥) พากย์ไทย: ลักขณา นาคศิริ (Cartoon Club)
:สมาชิกทีมลูแปงเรนเจอร์ อายุ 18 ปี (ในตอนที่ 28 เป็นอายุ 19 ปี) กรุ๊ปเลือดเอ สูง 160 ซม. เป็นนักเรียนชั้นมัธยมปลาย แต่ลาออกเนื่องจากได้เป็นลูแปงเรนเจอร์เพื่อช่วยให้เพื่อนของเธอกลับมา มีนิสัยร่าเริงสดใส ใจดีและแก่นแก้ว ตามคนไม่ทันเพราะเป็นพวกที่ซื่อบื้อจนถึงขั้นเอ๋อเลยก็ว่าได้ ไม่ค่อยเป็นกุลสตรีเท่าไหร่นักแต่จริงใจกับทุกคน เป็นผู้รับหน้าที่เสิร์ฟอาหาร และรับออร์เดอร์ลูกค้าในร้านอาหารฝรั่งเศส มักถูกซาคุยะจีบตลอด แต่ช่วงหลังเริ่มมีใจให้ซาคุยะ
:; ลูแปงเยลโล่ (ルパンイエロー)
:ร่างแปลงนักรบของอุมิกะ ชุดสีเหลือง

#### ขบวนการมือปราบ แพทเรนเจอร์
กลุ่มขบวนการที่มาจาก องค์กรตำรวจพิเศษสากล (GSPO) สาขาญี่ปุ่น สมาชิกในทีมมาจากลุ่ม TACTICS UNIT ได้รับภารกิจในการปราบปรามกลุ่มแก็งเลอร์ และจับกุมเหล่าลูแปงเรนเจอร์

เดิมทีมีสมาชิกด้วยกันทั้งหมดถึง 3 คนคือ อาซากะ เคอิจิโร่, ชิโนโนเมะ ซาโตรุ และ เมียวจิน สึคาสะ ซึ่งทั้งหมดมาจากโรงเรียนตำรวจพิเศษสากล ซึ่งงานครั้งแรกที่เริ่มปฏิบติการคือต่อกรกับอสูรแก็งเลอร์ โซนิค ลี แต่ว่าซาโตรุได้รับบาดเจ็บ ทำให้ย้ายไปประจำการที่สาขาฝรั่งเศส โดยฮิคาวะ ซาคุยะ ที่เข้ามาประจำการได้ 1 ปีก็เข้ามาหน้าที่แทน หลังจากจับกุมโดกรานิโอขังตลอดชีวิตได้ โลกกลับมามีสันติสุขอีกครั้ง แพทเรนเจอร์ตามปราบปรามอสูรแก็งเลอร์ที่หลงเหลืออยู่ได้ราบรื่น แต่ 1 ปีผ่านไป ลูแปงเรนเจอร์กลับมาหมายชิงลูแปงคอลเลคชันที่เหลืออยู่ชิ้นสุดท้าย พร้อมทั้งพยายามจะชิง VS เชนเจอร์ กับทริกเกอร์แมชชีนของแพทเรนเจอร์ แต่แพทเรนเจอร์ไม่ยอมเพราะยังมีอสูรแก็งเลอร์หลงเหลืออยู่อีก

; อาซากะ เคอิจิโร่ (朝加 圭一郎)
:รับบทโดย ยูกิ โคเซย์ (結木滉星) พากย์ไทย: อิทธิพล มามีเกตุ (Cartoon Club)
:หัวหน้าทีมแพทเรนเจอร์ เป็นเจ้าหน้าที่จากองค์กรตำรวจพิเศษสากล สาขาญี่ปุ่น มีชื่อเล่นว่า เคย์จัง (圭ちゃん) โดยไคริเป็นคนแรกที่เรียกชื่อเล่นนี้ เป็นคนที่รักความยุติธรรมและมุ่งมั่นที่จะทำเป้าหมายทุกอย่างให้ลุล่วง มีเป้าหมายในการโค่นล้มกลุ่มแก็งเลอร์และจับกุมลูแปงเรนเจอร์ให้จงได้ มีบุคลิกเลือดร้อนและออกไปทางบ้าพลัง แต่พอใจเย็นจะเป็นคนมีสติความคิดฉลาดไขคดีดีกว่าคนอื่นๆ มักจะท้าทายต่อลูแปงเรดเมื่อลูแปงเรนเจอร์เข้ามาร่วมต่อสู้ แต่พอร่วมสู้เข้าขากันได้ดีมาก รักไคริเหมือนน้องชายคนหนึ่ง ในตอนที่ 45 นำเบาะแสเรื่องเปลือกจำแลงของแก๊งค์เลอร์กับเบาะแสของลูแปงเรนเจอร์มารวมตัวเป็น 3 คนในร้านอาหารบิสโทรจูเรอ แม้ในตอนที่ 47 รู้ตัวจริงลูแปงเรนเจอร์ ก็คิดจะอยากช่วยให้เลิกเป็นจอมโจร แต่ถูกไคริเตือนสติให้ทำตามหน้าที่ตำรวจต่อ ในตอนอวสาน หลังจากที่ซามีโก้เสียชีวิตไป คนที่จับถูกแช่แข็งที่เหลือได้กลับคืนมา ขอให้โดกรานิโอปลดเซฟเพื่อปล่อยลูแปงเรนเจอร์ออกมาแต่โดกรานิโอไม่ยอม จึงจับตัวโดกรานิโอในฐานะตำรวจแทนวิสามัญให้ชดใช้ความผิด
:;แพทเรนหมายเลข 1 (パトレン1号)
:ร่างแปลงนักรบของเคอิจิโร่ ชุดสีแดง
::;ซูเปอร์แพทเรนหมายเลข 1 (スーパーパトレン1号)
::ร่างเพิ่มพลังของแพทเรนหมายเลข 1 เกิดจากการใช้ VS เชนเจอร์ประกอบกับ ไซเรนสไตรเกอร์ เมื่อกดไกปืนจะมีเสียงประกาศว่า **โจ เคย์ซัทสึเชนจ์!** (超・警察チェンジ！) แล้วเรียก ไซเรนอาร์มเมอร์ ชุดเกราะสีทองติดตั้งพร้อมทั้งมีปืนใหญ่สองกระบอกที่ไหล่ทั้งสองและสามารถโจมตีได้ ท่าไม้ตายมีชื่อว่า **ซูเปอร์ซูพีเรียสไตรค์** (スーパースペリオルストライク) เมื่อใช้ท่าไม้ตายจะทำการกดไกจากปืนใหญ่จากไหล่ทั้งสองข้างแล้วสร้างกระสุนจากปืนใหญ่ที่มีอานุภาพสูง
::เมื่อติดตั้งไซเรนสไตรเกอร์ใส่กับ VS เชนเจอร์ จะมีเสียงประกาศว่า **เกรทแพทไรซ์** 
; ฮิคาวะ ซาคุยะ (陽川 咲也)
:รับบทโดย โยโกยามะ เรียว (横山涼) พากย์ไทย: ประภัฒน์ สินธพวรกุล (Cartoon Club)
:นายตำรวจที่เข้ามาใหม่ เป็นคนที่มีความคิดอ่านเป็นผู้ใหญ่ที่สุดในกลุ่ม แต่กลับหัวอ่อนจนหลอกง่าย และยังเป็นคนที่ขี้กลัวและซุ่มซ่าม มีความสามารถยิงปืนได้แม่นยำเป็นที่สุด เพราะพวกพอถูกชมจะเก่งมาก หลงรักอุมิกะตั้งแต่แรกพบ เข้ามาเป็นแพทเรนหมายเลข 2 เนื่องจากซาโตรุย้ายไปประจำสาขาฝรั่งเศส ซาคุยะจึงมารับหน้าที่แทน
:;แพทเรนหมายเลข 2 (パトレン2号)
:ร่างแปลงนักรบของซาคุยะ ชุดสีเขียว
::;ซูเปอร์แพทเรนหมายเลข 2 (スーパーパトレン2号)
; เมียวจิน สึคาสะ (明神 つかさ)
:รับบทโดย โอคุยามะ คาซึสะ (奥山かずさ) พากย์ไทย: นันทนาพร ประสมศรี (Cartoon Club)
:ตำรวจหญิงผู้มีความสามารถที่เหนือกว่าตำรวจชายหลายคน เป็นนักเรียนตำรวจรุ่นเดียวกับเคย์อิจิโร่ คลั่งไคล้ในตุ้กตามากโดยหลังจากกลับจากการเรียนแล้วมักจะเอาตุ๊กตามาทาบหน้าเสมอ
:;แพทเรนหมายเลข 3 (パトレン3号)
:ร่างแปลงนักรบของสึคาสะ ชุดสีชมพู
::;ซูเปอร์แพทเรนหมายเลข 3 (スーパーパトレン3号)
;แพทเรนหมายเลข U (パトレンU号)
:ร่างที่ใช้พลังของ กู๊ดสไตรเกอร์ ทริกเกอร์แมชชีนโหมด เป็นการรวมร่างของสมาชิกแพทเรนเจอร์ทั้ง 3 คน โดยแพทเรนหมายเลข 1, หมายเลข 2 และ หมายเลข 3 เป็นผู้ถูกรวมร่างมีลักษณะคือสีชุดรวมเป็นสามสีโดยหมายเลข 1 สีแดงจะอยู่ตรงกลางหมายเลข 3 สีชมพูจะอยู่ด้านขวา และหมายเลข 2 สีเขียวจะอยู่ด้านซ้าย และมีเกราะสีชมพูและสีเขียวเพิ่มบริเวณต้นขา เมื่อทำการรวมร่างแล้วแพทเรนเจอร์ทั้ง 3 คนต้องคุมร่างให้ได้ในร่างเดียว ท่าไม้ตายคือ **อิชิเกคิสไตรค์** (イチゲキストライク)

#### นักรบเสริม
;ทาคาโอะ โนเอล (高尾ノエル)
:รับบทโดย โมโตกิ เซย์ยะ (元木聖也) พากย์ไทย: ภัคภูมิ ลิ้มมานะสภาพร (Cartoon Club)
:ชายหนุ่มมาดผู้ดีในชุดเสื้อกั๊กสีเทาผู้แปลงร่างเป็น ลูแปงเอ็กซ์ และ แพทเรนเอ็กซ์ เป็นเจ้าหน้าที่องค์กรตำรวจพิเศษสากลสาขาฝรั่งเศส ที่ย้ายเข้ามาประจำในสาขาญี่ปุ่น เขายังเป็นอีกคนที่รู้ตัวจริงของลูแปงเรนเจอร์ด้วย แม้ว่าโนเอลจะเปิดเผยตัวว่าเป็นทั้ง ลูแปงเอ็กซ์ และ แพทเรนเอ็กซ์ ตั้งแต่ครั้งแรกที่มาถึงญึ่ปุ่น แต่ก็ยังชอบทำตัวลึกลับ คาดเดายาก เขามักจะไปมา อยู่ระหว่างฝั่งแพทเรนเจอร์ กับ ลูแปงเรนเจอร์ ทำให้ทั้ง 2 ขบวนการนั้นเคลือบแคลงสงสัยในตัวเขาเป็นอย่างมาก ต่อมาโนเอลเผยว่า เขาเป็นผู้ที่ดัดแปลง ลูแปงคอลเล็คชัน ซึ่งเดิมทีมีพลังมหาศาลให้มนุษย์สามารถใช้งานได้ รวมถึงมีส่วนในการส่ง VS เชนเจอร์ พร้อมทริกเกอร์แมชชีนไปให้พวกแพทเรนเจอร์ และเขายังเป็น 1 ในผู้รับใช้ตระกูลลูแปงเช่นเดียวกับโคกุเระด้วย ในตอนที่ 44 โนเอลเผยตัวว่าคือ ลูกหลานของคนจากมิติที่ถูกแก็งเลอร์ยึดครองที่หลบหนีมามิติในโลกมนุษย์ เมื่อ 100 ปีก่อนและได้อาร์เซน ลูแปงเก็บมาเลี้ยง จนโนเอลเคารพอาร์แซนเหมือนพ่อ พอกลุ่มแก็งเลอร์บุกฆ่าอาร์แซนพร้อมทั้งขโมยลูแปงคอลเล็คชัน โนเอลจึงสาบานว่าจะรวบรวมลูแปงคอลเล็คชันกลับมาให้ครบเพื่อขอพรคืนชีพให้อาร์เซน ลูแปง ในตอนสุดท้ายหลังจับกุมโดกรานิโอสำเร็จ โนเอลได้เข้ามาช่วยฝึกจอมโจรอีก 3 คน คือ โชริ พี่ชายของไคริ, อายะ คู่หมั้นของโทมะ และ ชิมะ เพื่อนสนิทขอองอุมิกะ โดยได้มีคำสั่งคือออกตามหาแจ็คพอตสไตรเกอร์เพื่อช่วยปลดปล่อยลูแปงเรนเจอร์จากในตู้เซฟของโดกรานิโอสำเร็จ
:;ลูแปงเอ็กซ์ (ルパンエックス)
:ร่างแปลงนักรบของโนเอล ชุดสีเงิน เป็นนักรบเสริมของฝั่งขบวนการจอมโจร พลังป้องกันสูง
::;ซูเปอร์ลูแปงเอ็กซ์ (スーパールパンエックス)
::ร่างเพิ่มพลังของลูแปงเอ็กซ์ เกิดจากการใช้ VS เชนเจอร์ประกอบกับ ไซเรนสไตรเกอร์ จะเป็นการเรียก ไซเรนอาร์มเมอร์ ชุดเกราะสีทองติดตั้งให้กับลูแปงเอ็กซ์พร้อมทั้งมีปืนใหญ่สองกระบอกที่ไหล่ทั้งสองและสามารถโจมตีได้ เมื่อใช้แล้วจะมีความสามารถในการโจมตีด้วยแรงโน้มถ่วง ท่าไม้ตายคือ **ซูเปอร์ซูพีเรียสไตรค์**
::ในการใช้ไซเรนสไตรเกอร์ ให้กับลูแปงเอ็กซ์ ไม่มีมีเสียงประกาศว่า เกรทแพทไรซ์ และ โจเคย์ซัทสึเชนจ์ (超警察チェンジ) และผู้เรียกจะต้องมี VS เชนเจอร์ ที่ติดตั้งกับไซเรนสไตรเกอร์ แล้วส่งพลังมาให้
:;แพทเรนเอ็กซ์ (パトレンエックス)
:ร่างแปลงนักรบของโนเอล ชุดสีทอง เป็นนักรบเสริมของขบวนการมือปราบ เน้นลีลากับความว่างไวแบบผาดโผน
::;ซูเปอร์แพทเรนเอ็กซ์ (スーパーパトレンエックス)
::ร่างเพิ่มพลังของแพทเรนเอ็กซ์ เกิดจากการใช้ VS เชนเจอร์ประกอบกับ วิกตอรี่สไตรเกอร์

### ผู้เกี่ยวข้องกับลูแปงเรนเจอร์
;โคกุเระ (コグレ)
:รับบทโดย นุคุมิซุ โยอิจิ (温水洋一) พากย์ไทย: รัตนชัย เหลืองวงศ์งาม (Cartoon Club)
:พ่อบ้านที่รับใช้ อาร์แซน ลูแปง รุ่นหลาน เป็นผู้เก็บรักษาลูแปงคอลเล็คชัน และเป็นผู้ที่เลือกกลุ่มคนที่เข้ามาเป็นลูแปงเรนเจอร์ มีความสามารถในการปลอมตัวเช่นเดียวกับอาร์แซน มักถูกเรียกตัวมาช่วยลูแปงเรนเจอร์มาช่วยเหลือโดยปลอมตัวเพื่อไม่ให้กลุ่มตำรวจสงสัย โดยทำหน้าที่มามอบงานเก็บลูแปงคอลเล็คชันที่อสูรแก็งเลอร์ครอบครองและออกไปสืบหาตัวแก็งเลอร์ก่อนมอบงาน แต่ในช่วงที่โนเอลมาช่วยเก็บลูแปงคอลเล็คชัน ก็คอยกำชับให้กลับฝรั่งเศสตลอด เพื่อไม่ให้แก็งเลอร์รู้ตัวจริงพวกตน ในตอนที่ 44 โคกุเระและโนเอล ผู้รับใช้ตระกูลลูแปงทุกคนคือ ลูกหลานจากมิติที่ถูกแก็งเลอร์ยึดครองที่หลบหนีมามิติในโลกมนุษย์ เมื่อ 100 ปีก่อน รวมทั้งเป็นผู้เก็บลูแปงคอลเล็คชันอัลบั้มที่เชื่อมกับห้องเก็บของให้ลูแปงเรนเจอร์ เพื่อให้รู้เหลือรวบรวมอีกกี่ชิ้น ในตอนอวสานลูแปงเรนเจอร์นำลูแปงคอลเล็คชันทั้งหมดในตัวโดกรานิโอลงใส่ลูแปงคอลเล็คชันอัลบั้มที่โคกุเระมอบให้ก่อนจะท้าสู้กับซามีโก้โดยส่งผ่านมาให้โคกุเระจนเกือบหมด
;ยาโนะ โชริ (夜野 勝利)
:รับบทโดย ชิบะ โคจิ (柴浩二)
:พี่ชายของไคริ ในอดีตเป็นนักกีฬาบาสเก็ตบอล กระทั่งวันหนึ่งได้มีปากเสียงกับไคริ หลังจากนั้นก็ถูกซามิโก้ที่ผ่านมาพอดี โจมตีด้วยพลังเยือกแข็งทันทีที่ไคริเดินจากมา
;โอฮิระ อายะ (大平 彩)
:รับบทโดย ยุโนกิ นางิสะ (柚木渚)
:คู่หมั้นของโทมะ ถูกซามิโก้โจมตีด้วยพลังเยือกแข็งในช่วงเวลาที่กำลังจะแต่งงาน
;อิจิโนเสะ ชิมะ (一ノ瀬 詩穂)
:รับบทโดย โตมัตสึ โมกะ (小松もか)
:เพื่อนสนิทของอุมิกะ ถูกซามิโก้โจมตีพร้อมกับผู้คนในลานศูนย์การค้า

### องค์กรตำรวจพิเศษสากลสาขาญี่ปุ่น
;ผู้บัญชาการ ฮิลท็อป (ヒルトップ管理官)
:รับบทโดย ไอค์ เอ็นวาลา (アイクぬわら)
:ผู้บัญชาการของแพทเรนเจอร์ มีชื่อเต็มว่า **ซามูเอล ฮิลท็อป** (サミュエル・ヒルトップ) ชื่นชอบขนมดังโงะเป็นที่สุด โดยปกติจะเป็นคนอารมณ์ดี แต่เมื่อปฏิบัติหน้าที่จะกลายเป็นคนจริงจังทันที
;จิม คาร์เตอร์ (ジム・カーター)
:ให้เสียงโดย คุกิมิยะ ริเอะ (釘宮理恵) พากย์ไทย: กรรัตน์ วงศ์เวชสวัสดิ์ (Cartoon Club)
:หุ่นเสมียนผู้ช่วย ปกติจะประจำอยู่ที่ห้องบัญชาการอยู่กับ ผบ.ฮิลท็อป มีลักษณะเด่นคือเมื่อเกิดเหตุร้ายตัวไฟไซเรนทั้งสองข้างจะแจ้งเตือน
; ชิโนโนเมะ ซาโตรุ (東雲 悟)
:รับบทโดย ฮาตาโนะ ฮิโรทากะ (秦野浩孝) พากย์ไทย: รัตนชัย เหลืองวงศ์งาม (Cartoon Club)
:อดีตสมาชิกแพทเรนเจอร์ ผู้แปลงร่างเป็นแพทเรนหมายเลข 2 คนแรก มีเอกลักษณ์เด่นคือชอบใส่หูฟังกับเครื่องฟังเพลง เป็นคนสุขุมมากและคอยช่วยห้ามปรามเคอิจิโร่ในเวลาที่หัวร้อน หลังจากที่พักรักษาตัวจากการโจมตีของแก็งเลอร์นั้น เขาถอนตัวออกจากทีมไปย้ายไปองค์กรตำรวจพิเศษสากลสาขาฝรั่งเศสเพื่อสืบหาบางอย่าง จนกระทั่งในตอนที่ 43 ซาโตรุได้กลับมาที่ GSPO เพื่อสืบหาเกี่ยวกับแก็งเลอร์ และได้ใส่ร้ายว่าโนเอลเป็นผู้อยู่เบื่องหลังของคดีที่เกิดขึ้น แต่สุดท้ายได้เผยว่าซาโตรุตัวจริงถูกซามีโก้แช่แข็งก่อนไปประเทศฝรั่งเศส ตั้งแต่เดือนกุมภาพันธ์ ปี 2017 และถูก นาริซึมะ ชิปอนส์ ปลอมตัวใช้เป็นเปลือกมนุษย์มาโดยมีลูแปงคอลเลคชั่นครอบครองทั้ง 2 ชิ้นคือชักไยและเสียงล้านคน

## พลังและความสามารถ
### อุปกรณ์หลัก
;VS เชนเจอร์ (VSチェンジャー, วีเอสเชนเจอร์)
:อุปกรณ์แปลงร่างของ ลูแปงเรนเจอร์และแพทเรนเจอร์ มีลักษณะคล้ายอาวุธปืน เป็นส่วนหนึ่งของลูแปงคอลเลคชัน นอกจากนี้ยังสามารถทำให้ VS วีเคิลขยายเป็นยานขนาดยักษฺ์ได้โดยการบีบด้ามจับด้านหลังแล้วหมุนตัวปืน ก่อนเหนี่ยวไกปืนอีกครั้ง และยังเป็นกุญแจในการควบคุม VS วีเคิลที่บริเวณห้องขับของยาน โดยอุปกรณ์แปลงร่างนี้เหล่าลูแปงเรนเจอร์ได้รับมาตั้งแต่แรกเริ่ม ส่วนแพทเรนเจอร์ได้มาจากผู้บัญชาการฮิลท็อป ทั้งหมดดำเนินการสร้างโดย ทาคาโอะ โนเอล 
:ทั้งสองขบวนการจะมีการแปลงร่างที่แตกต่างกันไป
:;ลูแปงเรนเจอร์
::นำไดอัลไฟเตอร์ติดตั้งลง VS เชนเจอร์ แล้วหมุนเลขรหัส 3 ครั้ง โดยลูแปงเรดใช้รหัส 010, ลูแปงบลูใช้รหัส 260, ลูแปงเยลโล่ใช้รหัส 116 เมื่อทำการหมุนเสร็จสิ้นเสียงใน VS เชนเจอร์มีเสียงประกาศว่า **มาสเคอเรด** จากนั้นจึงกดด้ามจับด้านหลังตามด้วยหมุนไปที่ด้านบนจะมีเสียงประกาศว่า **แปลงร่างจอมโจร** (快盗チェンジ, ไคโตเชนจ์) เมื่อเหนี่ยวไกปืนยิงออกไป การแปลงร่างจะเสร็จสมบูรณ์
:;แพทเรนเจอร์
::นำทริกเกอร์แมชชีนติดตั้งลง VS เชนเจอร์ จากนั้นบีบด้ามจับด้านหลังจะมีเสียงประกาศว่า **แพทไรซ์** แล้วเมื่อหมุนตัวปืนลงด้านล่าง จะประกาศว่า **แปลงร่างมือปราบ** (警察チェンジ, เคย์ซัทสึเชนจ์) เมื่อเหนี่ยวไกยิงออกไป การแปลงร่างจะเสร็จสมบูรณ์
;บัคเคิล
:;ลูแปงเรนเจอร์
:หัวเข็มขัดของเหล่าลูแปงเรนเจอร์ สามารถถอดหัวเข็มขัดออกมาเป็นอุปกรณ์ยิงตะขอสลิงสำหรับดึงตัวขึ้นที่สูง หรือใช้โหน / โรยตัวได้
:;แพทเรนเจอร์
:มีบัตรประจำตัวของหน่วยตำรวจสากลและใช้ก่อนที่จะมีการแปลงร่าง
:;ลูแปงเอ็กซ์ / แพทเรนเอ็กซ์
:หัวเข็มขัดสีเงินสามารถถอดออกมาเป็นอุปกรณ์ถอดรหัสตู้เซฟได้

### อาวุธของลูแปงเรนเจอร์
;ไคโตสูท (快盗スーツ)
:ชุดต่อสู้ของเหล่าลูแปงเรนเจอร์ มีลักษณะคล้ายกับชุดทักซิโด้พร้อมผ้าคลุม หน้ากากลักษณะคล้ายหมวกทรงสูงของจอมโจรลูแปง มีเพียงหน้ากากของลูแปงเอ็กซ์ที่ส่วนตาไม่ได้เป็นสีประจำตัวเหมือนหมวก และชุดที่ไม่มีผ้าคลุม แต่แทนที่ด้วยเสื้อเกราะสุดแกร่ง
;ลูแปงซอร์ด (ルパンソード)
:อาวุธหลักของลูแปงเรนเจอร์รูปทรงดาบ และมีปลายอีกด้านเป็นมือกล
:;ซอร์ดโหมด
:รูปแบบดาบซึ่งเป็นโหมดพื้นฐาน
:;เมจิกแฮนด์โหมด
:รูปแบบมือกลที่สามารถยืดออกไปหยิบจับสิ่งของได้ เหล่าลูแปงเรนเจอร์มักใช้ในการฉกชิงของมีค่าอย่าง ลูแปงคอเล็คชั่น
;ลูแปงการ์ด (ルパンカード)
:อาวุธรูปทรงไพ่ของลูแปงเรนเจอร์ ใช้ร่อนเพื่อโจมตีเหมือนกับดาวกระจาย และโจมตีอสูรแก็งเลอร์ที่ปลอมตัวเป็นร่างมนุษย์
;ลูแปงแม็กนั่ม (ルパンマグナム)
:อาวุธของลูแปงเรดรูปทรงปืน เป็นสุดยอดคอลเลคชั่นที่อาร์เซน ลูแปงสร้างขึ้นมา เมื่อประกอบกับ VS เชนเจอร์ จะมีเสียงประกาศว่า ลูแปงฟีเวอร์ และเมื่อหมุนลูกบิด 3 ครั้งจะมีเสียงประกาศว่า Anne de Troyes เพื่อใช้ท่าไม้ตาย นอกจากนี้สามารถแปลงร่างเป็นหุ่นยนต์ยักษ์ได้
;วิกตอรี่อาร์เมอร์ (ビクトリーアーマー)
:ชุดเกราะสีเงินที่มาจากการใช้วิกตอรี่สไตรเกอร์ ผู้ใช้คือลูแปงเรดและแพทเรนเอ็กซ์

### อาวุธของแพทเรนเจอร์
;เคย์ซัทสึสูท (警察スーツ)
:ชุดต่อสู้ของเหล่าแพทเรนเจอร์ มีลักษณะคล้ายเครื่องแบบเจ้าหน้าที่ตำรวจ หน้ากากลักษณะคล้ายหมวกทรงหม้อตาล มีเพียงชุดของแพทเรนเอ็กซ์ที่เป็นเสื้อโค๊ดยาวแบบตำรวจ และหน้ากากที่ส่วนตามีสีต่างจากหมวก
;แพทเมกาโบ (パトメガボー)
:อาวุธหลักของแพทเรนเจอร์ สามารถเปลี่ยนได้ 2 โหมดคือ
:;เมกาโฟนโหมด (メガホンモード)
:แพทเมกาโบรูปแบบโทรโข่ง
:;เคโบโหมด (警棒モード)
:แพทเมกาโบรูปแบบกระบองสั้น
;ไซเรนอาร์เมอร์ (サイレンアーマー)
:ชุดเกราะสีทองที่มาจากการใช้ไซเรนสไตรเกอร์
;GSPO แพทเกอร์ (GSPOパトカー)
:รถลาดตระเวนของแพทเรนเจอร์

### อาวุธของลูแปงเอ็กซ์ / แพทเรนเอ็กซ์
;X เชนเจอร์ (Xチェンジャー)
:อุปกรณ์แปลงร่างรูปแบบปืนพกของลูแปงเอ็กซ์ / แพทเรนเอ็กซ์ เกิดจากการประกอบกันของ VS วีฮิเคิลทั้ง 2 ชิ้น คือ เอ็กซ์เทรนซิลเวอร์ และ เอ็กซ์เทรนโกลด์ ใช้งานโดยหมุนส่วนลำกล้องกลับด้านหน้าหลังเพื่อเปลี่ยนร่างสลับไปมาได้ หากหมุนลำกล้อง 360 องศาจะเป็นการเปลี่ยน X เชนเจอร์ให้กลายเป็น เอ็กซ์เทรน
;X ร็อดซอร์ด (Xロッドソード)
:อาวุธประจำตัวของลูแปงเอ็กซ์ / แพทเรนเอ็กซ์ สามารถเปลี่ยนรูปแบบเป็นดาบ ของร่างลูแปงเอ็กซ์ และ กระบอง ของร่างแพทเรนเอ็กซ์ ได้ด้วยการดันคันโยกที่ด้ามจับ เมื่อต้องการใช้ท่าไม้ตาย จะต้องดึงคันโยกขึ้นลงอีกครั้งก่อนโจมตีในโหมดนั้น ๆ และสามารถใช้เป็นตัวควบคุม เอ็กซ์เทรน ได้โดยการติดตั้งลงในแผงควบคุม

### VS วีเคิล
ยานรบที่เป็นลูแปงคอลเลคชัน ถูกสร้างโดยอาร์เซนและโนเอล โดยปกติจะมีลักษณะเป็นยานพาหนะขนาดเล็กเพื่อทำการแปลงร่างหรือใช้ความสามารถ และเมื่อใช้กับ VS เชนเจอร์จะทำการขยายเป็นยานรบขนาดยักษ์ได้
#### ไดอัลไฟเตอร์
**ไดอัลไฟเตอร์** (ダイヤルファイター) เป็นยานรบของลูแปงเรนเจอร์ มีลักษณะคล้ายเครื่องบิน มีลักษณะเด่นคือด้านบนตัวยานมีลูกบิดลักษณะคล้ายที่หมุนรหัสตู้เซฟ ซึ่งสามารถเปิดตู้เซฟขนาดเล็กที่อยู่บนตัวของพวกแกงค์เลอร์ได้รวมทั้งสามารถปลดล็อกกุญแจได้ทุกรูปแบบ
;เรดไดอัลไฟเตอร์ (レッドダイヤルファイター)
:ไดอัลไฟเตอร์ของลูแปงเรด รูปร่างเครื่องบินเจ็ท จู่โจมด้วยกระสุนแสง เป็นส่วนเกราะลำตัวของลูแปงไคเซอร์
:รหัสในการแปลงร่างคือ 010
;บลูไดอัลไฟเตอร์ (ブルーダイヤルファイター)
:ไดอัลไฟเตอร์ของลูแปงบลู รูปร่างเครื่องบินใบพัด สามารถโจมตีด้วยปืนจากใต้ท้องของตัวยาน เป็นส่วนแขนซ้ายของลูแปงไคเซอร์
:รหัสในการแปลงร่างคือ 260
;เยลโล่ไดอัลไฟเตอร์ (イエローダイヤルファイター)
:ไดอัลไฟเตอร์ของลูแปงเยลโล่ รูปร่างเครื่องบินทิลโทรเตอร์ สามารถโจมตีด้วยใบเลื่อย เป็นส่วนแขนขวาของลูแปงไคเซอร์
:รหัสในการแปลงร่างคือ 116
;ไซโคลนไดอัลไฟเตอร์ (サイクロンダイヤルファイター)
:ไดอัลไฟเตอร์เสริม รูปทรงเฮลิคอปเตอร์ ตัวเครื่องสีเขียวมะนาว โจมตีด้วยใบพัดเรียกพายุออกมา
:รหัสในการเรียกใช้คือ 319
;ซิสเซอร์ไดอัลไฟเตอร์ & เบลดไดอัลไฟเตอร์ (シザーダイヤルファイター＆ブレードダイヤルファイター)
:ไดอัลไฟเตอร์เสริม รูปทรงเครื่องบินสเตลท์ ตัวเครื่องสีดำ แบ่งได้ถึงสองลำด้วยกัน เกิดจากการเปลี่ยนแปรสภาพจากสร้อยคอของเอมม่า กอร์ดินี่ โดยใช้ VS เชนเจอร์เป็นตัวแปรสภาพ
:เมื่อใช้ในรูปแบบไคโตบูสต์ ซิสเซอร์ไดอัลไฟเตอร์จะเป็นอาวุธซิสเซอร์ชิลด์ส่วนเบลดไดอัลไฟเตอร์จะเป็นอาวุธเบลดบูมเมอร์แรง โดยซิสเซอร์ชิลด์จะเป็นโล่ที่ทำการป้องกันการโจมตีของคู่ต่อสู้ ส่วนเบลดบูมเมอร์แรงจะทำการโจมตีด้วยการขว้างบูมเมอร์แรง
:รหัสในการเรียกใช้คือ 963
:;ซิสเซอร์ไดอัลไฟเตอร์ (シザーダイヤルファイター)
:;เบลดไดอัลไฟเตอร์ (ブレードダイヤルファイター)
::;แฮมเมอร์ไดอัลไฟเตอร์ (ハンマーダイヤルファイター)
::เบลดไดอัลไฟเตอร์ที่ถูกแปรสภาพตรงกันข้าม ตัวเครื่องสีส้ม
;เมจิกไดอัลไฟเตอร์ (マジックダイヤルファイター)
:ไดอัลไฟเตอร์เสริม รูปทรงเครื่องบินเรือเหาะสีขาว
:รหัสในการเรียกใช้คือ 029
:เมื่อใช้ไคโตบูสต์จะทำการเรียก เมจิกแอโร่ อาวุธรูปทรงธนู
;วิกตอรี่สไตรเกอร์ (ビクトリーストライカー)
:ไดอัลไฟเตอร์ รูปทรงเครื่องบินจัมโบ้เจ็ทสีดำ
:รหัสในการเรียกใช้คือ 111

#### ทริกเกอร์แมชชีน
**ทริกเกอร์แมชชีน** (トリガーマシン) ยานรบของแพทเรนเจอร์ มีลักษณะคล้ายรูปทรงยานพาหนะทางพื้นดินเป็นหลัก มีลักษณะเด่นคือ ด้านหลังจะมีส่วนคล้ายไกปืน นอกจากนี้เมื่อนำไปติดกับตู้เซฟของอสูรแก็งเลอร์ทำให้สามารถรีเซ็ตและปรับเปลี่ยนรหัสของตู้เซฟได้
;ทริกเกอร์แมชชีนหมายเลข 1 (トリガーマシン1号)
:ทริกเกอร์แมชชีนของแพทเรนหมายเลข 1 หมายเลขยาน 01 เมื่อเข้าสู่แอคแท็คโหมดตัวรถจะเป็นรถ 6 ล้อ เป็นส่วนเกราะหน้าอกของแพทไคเซอร์
;ทริกเกอร์แมชชีนหมายเลข 2 (トリガーマシン2号)
:ทริกเกอร์แมชชีนของแพทเรนหมายเลข 2 หมายเลขยาน 02 เมื่อเข้าสู่แอคแท็คโหมดตัวรถจะทำการเปิดปืนใหญ่ที่ส่วนหน้ารถ เป็นส่วนแขนซ้ายของแพทไคเซอร์
;ทริกเกอร์แมชชีนหมายเลข 3 (トリガーマシン3号)
:ทริกเกอร์แมชชีนของแพทเรนหมายเลข 3 หมายเลขยาน 03 เมื่อเข้าสู่แอคแท็คโหมดตัวรถจะทำการตั้งกระบองไว้ที่ข้างซ้าย เป็นส่วนแขนขวาของแพทไคเซอร์
;ทริกเกอร์แมชชีนไบเกอร์ (トリガーマシンバイカー)
:ทริกเกอร์แมชชีนรูปทรงมอเตอร์ไซค์ หมายเลขยาน 04 ตัวเครื่องสีฟ้า มีความสามารถพิเศษคือสามารถวิ่งท้องถนนได้ทุกรูปแบบไม่ว่าจะทางไหนก็ตามรวมถึงสามารถวิ่งรอบตึกอาคารได้ เมื่อเข้าสู่แอคแท็คโหมดจะทำการโจมตีด้วยล้อหน้าซึ่งมีลักษณะคล้ายลูกดิ่ง และเมื่อใช้เคย์ซัทสึบูสต์จะเป็นการสร้างจากกระสุนจากตัวยานท่าไม้ตายมีชื่อว่า ไบเกอร์เกคิไทโฮ (バイカー撃退砲)
;ทริกเกอร์แมชชีนเครน & ทริกเกอร์แมชชีนดริล (トリガーマシンクレーン&トリガーマシンドリル)
:ทริกเกอร์แมชชีนรูปทรงรถเครนกับรถถังขุดเจาะขนาดเล็ก หมายเลขยาน 05 ตัวเครื่องสีเหลือง แบ่งได้ถึงสองคันด้วยกัน เมื่อใช้ในรูปแบบเคย์ซัทสึบูสต์จะติดตั้งบนแขนขวา
:;ทริกเกอร์แมชชีนเครน (トリガーマシンクレーン)
:ทริกเกอร์แมชชีนรูปทรงรถเครนขนาดใหญ่ เมื่ออยู่ในแอคแท็คโหมด สามารถยืดหดปั้นจั่นออกไปโจมตีได้
:;ทริกเกอร์แมชชีนดริล (トリガーマシンドリル)
:ทริกเกอร์แมชชีนรูปทรงรถถังขุดเจาะขนาดเล็ก เมื่ออยู่ในแอคแท็คโหมด ส่วนสว่านที่อยู่ด้านหน้าจะผลักออกไป และสามารถขุดเจาะพื้นดินได้
;ทริกเกอร์แมชชีนสแปลช (トリガーマシンスプラッシュ)
:ทริกเกอร์แมชชีนรูปทรงรถดับเพลิง หมายเลขยาน 06 ตัวเครื่องสีแดง มีลักษณะคล้ายทริกเกอร์แมชชีนเครน เป็นทริกเกอร์แมชชีนที่ลูแปงเรนเจอร์ครอบครอง สามารถดับเพลิงจากอัคคีภัยได้
:เดิมเคย์อิจิโร่ได้มาจากการประมูลใต้ดิน แต่ลูแปงเรดได้เข้ามาขวางไว้ก่อน และด้วยที่จะปกป้องไม่ให้แก็งเลอร์ทำลายเมืองทำให้เคย์อิจิโร่ยกทริกเกอร์แมชชีนสแปลชให้กับลูแปงเรด
:เมื่อใช้เคย์ซัทสึบูสต์จะทำการเรียกใช้สแปลชบัสเตอร์อาวุธปีนฉีดน้ำรูปทรงถังดับเพลิง
;ไซเรนสไตรเกอร์ (サイレンストライカー)
:ทริกเกอร์แมชชีนรูปทรงรถถัง หมายเลขยาน 07 ตัวเครื่องสีน้ำเงิน เป็นลูแปงคอลเลคชั่นที่มาจากอวกาศเช่นเดียวกับวิกตอรีสไตรเกอร์

#### กู๊ดสไตรเกอร์
;กู๊ดสไตรเกอร์ (グッドストライカー)
:VS วิเคิลปริศนาที่สามารถแปลงเป็นไดอัลไฟเตอร์และทริกเกอร์แมชชีนได้ มีชื่อเล่นว่า **กู๊ดตี้** (グッティ) สามารถย่อขนาดตัวให้เล็กลงได้ เมื่อใช้ร่วมกับ VS เชนเจอร์เพื่อใช้ความสามารถรูปแบบต่างๆ เป็นตัวแกนหลักสำหรับหุ่นยนต์ลูแปงไคเซอร์ และ แพทไคเซอร์ กู๊ดสไตรเกอร์สามารถพูดได้ และ มีความนึกคิดเป็นของตัวเอง สามารถตัดสินใจในการเลือกฝั่งแต่ละฝั่งตามสถานการณ์ต่างๆ อนึ่งกู๊ดสไตรเกอร์เป็นลูแปงคอลเล็คชันที่ อาร์แซน ลูแปง ลงมือสร้างด้วยตนเอง อีกทั้งได้รับมอบหมายหน้าที่จากลูแปงให้ดูแลรักษาลูแปงคอลเล็คชันชิ้นอื่น ๆ ด้วย
:;ไดอัลไฟเตอร์โหมด (ダイヤルファイターモード)
:กู๊ดสไตรเกอร์ รูปแบบไดอัลไฟเตอร์ รหัสการเรียกใช้งานคือ 321
:;ทริกเกอร์แมชชีนโหมด (トリガーマシンモード)
:กู๊ดสไตรเกอร์ รูปแบบทริกเกอร์แมชชีน

#### เอ็กซ์เทรน
**เอ็กซ์เทรน** (エックストレイン) คือ VS วีฮิเคิลรูปแบบรถไฟของลูแปงเอ็กซ์และแพทเรนเอ็กซ์ สามารถใช้ร่วมกับ VS เชนเจอร์ได้ เมื่อประกอบกันทั้ง 2 ชิ้นจะกลายเป็น X เชนเจอร์ 
:;เอ็กซ์เทรนซิลเวอร์ (エックストレインシルバー)
::เอ็กซ์เทรนของลูแปงเอ็กซ์ เป็นเอ็กซ์เทรนประเภทรถไฟชินคันเซ็นสีเงิน
:;เอ็กซ์เทรนโกลด์ (エックストレインゴールド)
::เอ็กซ์เทรนของแพทเรนเอ็กซ์ เป็นเอ็กซ์เทรนประเภทรถไฟหัวจักรไอน้ำสีทอง
:;เอ็กซ์เทรนไฟเยอร์ (エックストレインファイヤー)
:;เอ็กซ์เทรนธันเดอร์ (エックストレインサンダー)

#### ข้อมูลจำเพาะ (VS วีเคิล)
ข้อมูลดังกล่าวนับเป็นรูปแบบขนาดยักษ์

### หุ่นยนต์จอมโจรและตำรวจ
#### ลูแปงไคเซอร์
;ลูแปงไคเซอร์ (ルパンカイザー)
:หุ่นยนต์ของลูแปงเรนเจอร์ เกิดจากการรวมร่างของ กู๊ดสไตรเกอร์ (ไดอัลไฟเตอร์โหมด), ไดอัลไฟเตอร์ เรด, บลู, เยลโล่ เมื่อทำการรวมร่างจะมีเสียงประกาศว่า "ไคโตกัตไทม์! อุบาอิโทโรเซะ!" (快盗ガッタイム！勝利を奪い取ろうぜ！) และเมื่อประกอบร่างเสร็จสมบูรณ์จะมีเสียงประกาศว่า "คังเซ็น ลูแปงไคเซอร์" (完成、ルパンカイザー！)
:ห้องขับของหุ่นจะอยู่ในบริเวณใบหน้าของหุ่น และมีที่นั่งถึง 3 ที่นั่ง สามารถเปิดหน้าได้โดยการใช้ คาเอมะโชว์ไทม์
:อาวุธหลักของหุ่นคือปืนกลจากแขนข้างขวาและเลื่อยจากแขนข้างซ้าย
;ลูแปงไคเซอร์ ไซโคลน (ルパンカイザーサイクロン)
:ไซโคลนไดอัลไฟเตอร์ที่ประกอบแขนซ้ายของลูแปงไคเซอร์
;ลูแปงไคเซอร์ ไนท์ (ルパンカイザーナイト)
:ซิสเซอร์ไดอัลไฟเตอร์ & เบลดไดอัลไฟเตอร์ที่ประกอบแขนซ้ายของลูแปงไคเซอร์ โดยเบลดไดอัลไฟเตอร์เป็นดาบไว้ที่มือซ้าย ส่วนซิสเซอร์ไดอัลไฟเตอร์เป็นโล่ที่ไว้อยู่ในมือขวา
:;ลูแปงไคเซอร์ แฮมเมอร์ไนท์ (ルパンカイザーハンマーナイト)
::ลูแปงไคเซอร์ ไนท์ ที่ใช้อาวุธค้อนยักษ์แฮมเมอร์ไดอัลไฟเตอร์
;ลูแปงไคเซอร์ ไซโคลนไนท์ (ルパンカイザーサイクロンナイト)
:ลูแปงไคเซอร์ที่ถูกรวมร่างกับไซโคลนไดอัลไฟเตอร์ที่ประกอบแขนขวาและซิสเซอร์ไดอัลไฟเตอร์ & เบลดไดอัลไฟเตอร์ที่ประกอบแขนซ้าย
;ลูแปงไคเซอร์ เทรนส์ (ルパンカイザートレインズ)
:ลูแปงไคเซอร์ที่ถูกรวมร่างกับเอ็กซ์เทรนไฟเยอร์ที่ประกอบแขนซ้ายและเอ็กซ์เทรนธันเดอร์ที่ประกอบแขนขวา
;ลูแปงไคเซอร์ เมจิก (ルパンカイザーマジック)
:เมจิกไดอัลไฟเตอร์ที่ประกอบแขนซ้ายของลูแปงไคเซอร์ และเพิ่มส่วนเกราะลำตัวกับหัว มีความสามารถในการสร้างภาพลวงตาในการต่อสู้
;ลูแปงไคเซอร์ สแปลชเมจิก (ルパンカイザースプラッシュマジック)
;ไซเรนลูแปงไคเซอร์ (サイレンルパンカイザー )
:หุ่นยนต์ที่รวมร่างระหว่าง กู๊ดสไตรเกอร์ (ไดอัลไฟเตอร์โหมด), เมจิกไดอัลไฟเตอร์ และ สแปลชทริกเกอร์แมชชีน
;วิกตอรี่ลูแปงไคเซอร์ (ビクトリールパンカイザー )
:หุ่นยนต์ที่รวมร่างระหว่าง กู๊ดสไตรเกอร์ (ไดอัลไฟเตอร์โหมด), เมจิกไดอัลไฟเตอร์, สแปลชทริกเกอร์แมชชีน และ วิกตอรี่สไตรเกอร์
:;เฮ็นโซคุ วิกตอรี่ลูแปงไคเซอร์ (ไซโคลนไนท์) (変則ビクトリールパンカイザー（サイクロンナイト）)
:;เฮ็นโซคุ วิกตอรี่ลูแปงไคเซอร์ (บลู & เยลโล่) (変則ビクトリールパンカイザー（ブルー&イエロー）)

#### แพทไคเซอร์
;แพทไคเซอร์ (パトカイザー)
:หุ่นยนต์ของแพทเรนเจอร์ เกิดจากการรวมร่างระหว่าง กูดสไตรเกอร์ (ทริกเกอร์แมชชีนโหมด), ทริกเกอร์แมชชีนหมายเลข 1, หมายเลข 2 และ หมายเลข 3 เสียงประกาศในการรวมร่างคือ เคซัทสึกัตไทม์ (警察ガッタイム) เมื่อประกอบร่างเสร็จสมบูรณ์จะมีเสียงประกาศว่า "คังเซ็น แพทไคเซอร์" (完成、パトカイザー！)
;แพทไคเซอร์ ไบค์เกอร์ (パトカイザーバイカー)
;แพทไคเซอร์ สตรอง (パトカイザーストロング)
;เฮ็นโซคุแพทไคเซอร์ (変則パトカイザー)
:หุ่นยนต์ที่เกิดจาก เรดไดอัลไฟเตอร์ที่เข้ามาประกอบแทนทริกเกอร์แมชชีนหมายเลข 1
;แพทไคเซอร์ สตรองไบค์เกอร์ (パトカイザーストロングバイカー)
;แพทไคเซอร์ เทรนส์ (パトカイザートレインズ)
;ไซเรนแพทไคเซอร์ (サイレンパトカイザー)

#### เอ็กซ์เอมเพอเรอร์
;เอ็กซ์เอมเพอเรอร์ (エックスエンペラー)
:หุ่นยนต์ที่เกิดจากการรวมร่างเอ็กซ์เทรนทั้ง 4 ขบวนประกอบไปด้วยซิลเวอร์, โกลด์, ไฟเยอร์ และ ธันเดอร์ เป็นหุ่นยนต์ที่ใช้โดยโนเอล เสียงประกาศในการรวมร่างคือ เอ็กซ์กัตไทม์ (エックスガッタイム) โดยขบวนซิลเวอร์กับธันเดอร์และขบวนโกลด์กับไฟเยอร์ประสานกันเป็นตัว X แล้วรวมร่างเป็นหุ่นยนต์ยักษ์จนเสร็จสมบูรณ์ เมื่อเปลี่ยนรูปแบบจะทำการตีลังกาเพื่อเปลี่ยนร่างเป็น เอ็กซ์เอมเพอเรอร์ สแลช และ เอ็กซ์เอมเพอเรอร์ กันเนอร์
;เอ็กซ์เอมเพอเรอร์ สแลช (エックスエンペラースラッシュ)
:เอ็กซ์เอมเพอเรอร์รูปแบบเน้นโจมตีระยะประชิด ใช้ใบดาบที่มือขวาโจมตีศัตรูด้วยความว่องไว เป็นหุ่นของลูแปงเอ็กซ์
;เอ็กซ์เอมเพอเรอร์ กันเนอร์ (エックスエンペラーガンナー)
:เอ็กซ์เอมเพอเรอร์รูปแบบเน้นโจมตีระยะไกล สามารถยิงปืนแกตลิ่งที่ลำตัว และปืนที่ส่วนหัวยิงโจมตีศัตรูอย่างต่อเนื่องได้ เป็นหุ่นของแพทเรนเอ็กซ์

#### กู๊ดคูลไคเซอร์ VSX
;กู๊ดคูลไคเซอร์ VSX (グッドクルカイザーVSX)
:หุ่นยนต์ที่เกิดจากการรวมร่างระหว่างกู๊ดสไตรเกอร์, ไดอัลไฟเตอร์ เรด, บลู, เยลโล่ กับ ทริกเกอร์แมชชีนหมายเลข 1, หมายเลข 2 และ หมายเลข 3 และเอ็กซ์เทรนทั้ง 4 ขบวน เสียงประกาศในการรวมร่างคือ โจเอทสึเอ็กซ์กัตไทม์ (超越エックスガッタイム) ตามด้วย กู๊ดคูลไคเซอร์ VSX

#### ลูแปงแม็กนั่ม โรโบโหมด
ลูแปงแม็กนั่ม รูปแบบหุ่นยนต์ที่ขยายร่างด้วยการหมุนตัวเครื่องแล้วเปลี่ยนเป็นหุ่นยนต์

#### ข้อมูลจำเพาะ (หุ่นยนต์จอมโจรและตำรวจ)
:

## กลุ่มอาชญากรรมหลากมิติ แก็งเลอร์
กลุ่มอาชญากรที่มาจากโลกมิติเบื้องหลัง ได้ก่อเหตุบุกเข้าขโมยลูแปงคอลเลคชันพร้อมบุกยึดครองโลกต่างมิติเรื่อยมาเพื่อความสนุก เป็นศัตรูที่ลูแปงเรนเจอร์และแพทเรนเจอร์ที่หมายหัวอยู่

;โดกรานิโอ ยาบุน (ドグラニオ・ヤーブン)
:ให้เสียงโดย มิยาโมโตะ มิตซุรุ (宮本充)
:หัวหน้าของแก็งเลอร์ ปรากฏตัวบนโลกเพื่อฉลองครบรอบวันเกิด 999 ปี เรียกรวมตัวอสูรแก็งเลอร์ทั้งหมด เพื่อประกาศว่า ตนจะเกษียณมอบตำแหน่งบอสให้ ถ้าใครในกลุ่มครองโลกได้ โดยโดกรานิโอมีลักษณะพิเศษคือตู้เซฟภายในตัวเป็น **สเตตัส โกลด์ ฟิสิกคัล โปรเทกต์** ซึ่งมีลักษณะต่างกันกับอสูรแก็งเลอร์ตนอื่นคือมีโซ่คลุมตู้เซฟสีทอง ไม่สามารถปลดล็อกจากไดอัลไฟเตอร์รวมทั้งสร้างโลกต่างมิติของตัวเองในตัวและเป็นคลังเก็บลูแปงคอลเลคชันทั้งหมด เพราะเมื่อ 100 กว่าปีก่อนโดกรานิโอนำทัพบุกคฤหาสน์ของอาร์เซน ลูแปงกับฆ่าทิ้งหมายชิงลูแปงคอลเลคชันทั้งหมด แบ่งให้อสูรแก็งเลอร์ตัวละ 1 ชิ้นเท่าๆ กัน เพื่อเพิ่มพลังกับความแข็งแกร่ง ส่วนระดับหัวหน้าจะมีมากกว่า โดยโดกรานิโอมีลูแปงคอลเลคชันเกินครึ่งเก็บไว้กับตัว ทำให้มีความสามารถใช้พลังของลูแปงคอลเลคชันได้ไม่จำกัดจำนวน นอกจากนี้ยังสามารถเปิดปิดตู้เซฟของอสูรแก็งเลอร์ตัวอื่นในรัศมีใกล้ได้อิสระ และสามารถนำลูแปงคอลเลคชันกลับเข้ามาหาตนเองได้ ในตอนสุดท้ายหลังจากลูแปงเรนเจอร์กำจัดซามีโก้ในตู้เซฟของตนรวมทั้งสูญเสียคอลเลคชันทั้งหมดถูกชิงไปหมด โดกรานิโอพ่ายแพ้ต่อแพทเรนเจอร์และไม่ยอมเปิดตู้เซฟเพื่อปล่อยลูแปงเรนเจอร์ จึงถูกจับขังและถูกล่ามโซ่อย่างทรมานเพื่อชดใช้ความผิดตลอดชีวิต
;เดสตร้า มัตโจ (デストラ・マッジョ)
:ให้เสียงโดย อุเอดะ ยูจิ (うえだゆうじ)
:บอดี้การ์ดของโดกรานิโอ มีนิสัยจริงจัง มีอาวุธประจำตัวคือระเบิด ทำหน้าที่เป็นกำลังเสริมให้กับอสูรแก็งเลอร์ เป็นอสูรแก็งเลอร์ที่มีดับเบิล สเตตัส โกลด์ ที่ติดไว้บนบ่าทั้งสองข้าง เดิมคือผู้ครอบครองลูแปงคอลเลคชันชื่อว่า ห่างไกลแสนไกล (Au loin) และ จังหวะของโชค (le coup de chance) มักจะไม่ถูกกับกอร์ช รุ เมดู แม้ว่าไม่มีพลังลูแปงคอลเลคชันก็สามารถโจมตีได้ดี เน้นสู้แบบกำลังผสานและใช้พลังลูแปงคอลเลคชัน 2 ชิ้นพร้อมกัน ในตอนที่ 42 เดสตร้าได้ชิงไซเรนสไตรเกอร์และวิกตอรี่สไตรเกอร์ได้สำเร็จทำให้ใช้ความสามารถพิเศษจากคอลเลคชั่นนี้แต่ลูแปงเรดได้ชิงกลับมาได้สำเร็จ และเดสตร้าได้ขยายร่างตัวเองเข้ามาต่อสู้กับสองขบวนการแต่ก็พ่ายแพ้จนถูกกู๊ดคูลไคเซอร์ VSX จนเสียชีวิต
;กอร์ช รุ เมดู (ゴーシュ・ル・メドゥ)
:ให้เสียงโดย ทาเคตัตสึ อายานะ (竹達彩奈)
:สมาชิกหญิงของแก็งเลอร์ เลขาของโดกรานิโอ เป็นแพทย์หญิง ชื่นชอบการทดลอง ผู้มีพลังลูแปงคอลเลคชัน จงใหญ่ขึ้น (Gros calibre) ที่มีความสามารถฟื้นฟูขยายร่างใหญ่ให้กับอสูรแก็งเลอร์รวมถึงสร้างเพิ่มดัดแปลงตู้เซฟของอสูรแก็งเลอร์ได้ นอกจากนี้ยังมีลูแปงคอลเลคชันอีกชิ้นคือ มาเริ่มรักษาโลก (Guéris le monde) ซึ่งมีหน้าที่ในการโจมตีด้วยระยะทางไกล รวมถึงสามารถสแกนค้นหาสิ่งที่ต้องการหาได้ ในบรรดาแก็งเลอร์ระดับหัวหน้า กอร์ชมีลูแปงคอลเลคชันมากสุด รองลงมาจากโดกรานิโอ ชื่นชอบการผ่าตัดดัดแปลงเพิ่มตู้เซฟอีกตู้ใส่อสูรแก็งเลอร์กับยกลูแปงคอลเลคชันเพือเพิ่มพลังนำมาศึกษาข้อมูลกับต่อยอดในการวิจัยต่อไป ในตอนที่ 48 ได้วางแผนจับตัวโนเอลมาล่อให้ลูแปงเรนเจอร์เผยตัวตนที่แท้จริง แต่สู้กับ 2 ขบวนการไม่ไหวจึงเรียกสัตว์อสูรทดลองสีดำมาช่วยต่อสู้ แต่ถูกโดกรานิโอแย่งชิงลูแปงคอลเลคชันไปจนหมด จนกอร์ชต้องใช้ตู้เซฟสีทองของตัวเองเพื่อใช้ขยายร่างให้กับสัตว์อสูรทดลองสีดำจนเสียชีวิต
;ซามีโก้ เดลม่า (ザミーゴ・デルマ)
:รับบทโดย อิริเอะ จินงิ (入江甚儀)
:อสูรแก็งเลอร์ 1 ในตัวเก็งว่าที่บอสคนต่อไปของแก็งเลอร์ แต่ไม่ได้สนใจตำแหน่งบอส ทีมีนิสัยรักอิสระ ติดสนุกและชอบการต่อสู้ เป็นผู้ก่อเหตุแช่แข็งผู้คนต่างๆ และบุคคลที่เกี่ยวข้องกับเหล่าลูแปงเรนเจอร์ โดยที่จับคนในเดือนกุมภาพันธ์ ปี 2017 ให้กอร์ชนำคนเหล่านั้นมาสร้างเป็นเปลือกจำแลงให้อสูรแก็งเลอร์ต่ออีกที มีพลังในการปล่อยไอเย็นและสร้างน้ำแข็ง เมื่ออยู่ในร่างมนุษย์จะมีลักษณะเด่นคือ แต่งตัวคล้ายชุดคาวบอยตะวันตก และชอบเคี้ยวน้ำแข็ง ซึ่งมักจะพกถุงน้ำแข็งติดตัวตลอดเวลา มีอาวุธประจำตัวคือปืนน้ำแข็งที่มีชื่อว่า **ฟรีซโคลเดอร์** (フリーズコールダー) ที่ชักออกมาจาก ดับเบิลสเตตัส โกลด์ตู้เซฟสีทองที่ต้นขาทั้ง 2 ข้าง สามารถยิงกระสุนเยือกแข็งได้ 1 นัดต่อกระบอก โดยเมื่อยิงไปแล้วปืนน้ำแข็งจะแตกสลายไปเอง จากนั้นซามีโก้จะสร้างปืนน้ำแข็งกระบอกใหม่ออกมาจากตู้เซฟอีก ซึ่งพลังดังกล่าวไม่ได้เป็นพลังของลูแปงคอลเลคชัน ในบรรดาแก็งเลอร์ระดับหัวหน้า ซามีโก้คือคนเดียวที่ไม่มีพลังจากลูแปงคอลเลคชัน เน้นสู้แต่เทคนิคลีลากับความว่องไว แต่ในตอนที่ 47 ซามีโก้ได้ขอให้กอร์ชเพื่อพลังโดยถูกเพิ่มตู้เซฟอีก 1 ตู้ไว้ด้านหลังและได้นำลูแปงคอลเลคชัน หลบหนีไปอีกด้านหนึ่ง (Évade-toi de l’autre côté) ซึ่งมีความสามารถกลายสภาพเป็นของเหลวในช่วงเวลาถูกโจมตี ในตอนที่ 50 ซามีโก้ได้ท้าลูแปงเรนเจอร์ตัดสินที่สเตตัส โกลด์ ฟิสิกคัล โปรเทกต์ของโดกรานิโอ จนสุดท้ายเสียชีวิตไป และทำให้ผู้คนที่ถูกแช่แข็งกลับมาเป็นเหมือนเดิม
;อสูรแก็งเลอร์ (ギャングラー怪人)
:สมาชิกของแก็งเลอร์ มีต้นแบบมาจากสัตว์และวัตถุ มีลักษณะเด่นคือ สมาชิกแต่ละตนจะมีตู้เซฟอยู่บนร่างกาย ซึ่งอสูรแก็งเลอร์บางตนที่มีตู้เซฟ 2 ตู้ ถูกเรียกว่า **สเตตัส ดับเบิล** ส่วนระดับหัวหน้าเป็นตู้เซฟสีทองเรียกว่า **สเตตัส โกลด์** ซึ่งจะใช้พลังของลูแปงคอลเลคชั่นได้ 1 ชิ้นเท่านั้นเฉพาะตอนนำมาใส่ในตู้เซฟบนตัวเท่านั้น แต่ถ้าถูกปลดออกพลังจะหายไป โดยการปลดล็อกของตู้เซฟสเตตัสโกลด์จะต่างกับตู้เซฟอสูรแก็งเลอร์ทั่วไปคือ ต้องใช้ไดอัลไฟเตอร์จำนวนทั้ง 2 ลำมาปลดล็อกเลขรหัส 6 หลัก ซึ่งตู้เซฟในตัวของแก็งเลอร์ปกติมีเลขรหัสเพียง 3 หลัก อย่างไรก็ตาม กอร์ชได้ทำการดัดแปลงอสูรแก็งเลอร์เพิ่มตู้เซฟสูงสุดถึง 5 ตู้ซึ่งถูกเรียกว่า **สเตตัส ควินติเบิล** โดยการปลดล็อกต้องนำไดอัลไฟเตอร์ทั้ง 5 มาปลดล็อกทุกตู้เซฟพร้อมกันเท่านั้น
:เมื่ออสูรแก็งเลอร์ทำภารกิจในโลกมนุษย์จะมีความสามาถปลอมตัวเป็นมนุษย์ในภารกิจต่างๆ ซึ่งร่างมนุษย์ที่ปลอมตัวมานั้นมาจากเปลือกจำแลงที่มาจากกลุ่มคนที่ถูกซามีโก้แช่แข็ง ในช่วงที่อสูรแก็งเลอร์ปลอมตัวเป็นร่างมนุษย์จะเผยร่างจริงด้วยตนเองหรือถูกโจมตีจนคืนร่างเดิม
:เมื่ออสูรแก็งเลอร์ถูกกำจัด จะเหลือซากตู้เซฟพังที่ถูกทำลาย แต่สามารถรักษาได้ด้วยพลังลูแปงคอลเลคชั่นที่ชื่อว่า จงใหญ่ขึ้น ที่กอร์ชครอบครองทำให้สามารถขยายร่างได้ เมื่อของเหลวนั้นโดนตู้เซฟ ในกรณีที่ได้รับของเหลวปริมาณพอ แต่ถ้าได้ของเหลวปริมาณน้อยไปสามารถทำได้แค่รักษาบาดแผลหรือไปนำตู้เซฟใส่กับอสูรแก็งเลอร์ตัวอื่น หรือถ้านำตู้เซฟสีทองยัดใส่ตัวอสูรแก็งเลอร์โดยตรงกับไม่ใช้พลังของพลังลูแปงคอลเลคชั่นที่ชื่อว่า จงใหญ่ขึ้น ก็จะสามารถขยายใหญ่ขึ้นได้เช่นกัน
;โพเดอร์แมน (ポーダマン)
:สมุนระดับล่างของแก็งเลอร์ มีหน้าที่ก่อกวนศัตรู ใช้ดาบและปืนสั้นเป็นอาวุธประจำตัว มีลักษณะเป็นโจรชุดสีฟ้า นอกจากนี้มี **โพเดอร์แมนรุ่นปรับปรุง** (改造ポーダマン) เป็นโพเดอร์แมนที่กอร์ชนำตู้เซฟใส่ไว้ที่หัวเพื่อใช้พลังลูแปงคอลเลคชั่นที่อยู่ข้างในตู้เซฟและ **โพเดอร์แมน (สีแดง)** (ポーダマン（赤）) เป็นโพเดอร์แมนระดับหัวหน้า ทั้งนี้โพเดอร์แมนแต่ละตัวเป็นตัวหนูทดลองของกอร์ชที่ใช้ทดสอบพลังลูแปงคอลเลคชัน เพื่อศึกษานำข้อมูลไปต่อยอดสร้างดัดแปลงอสูรแก็งเลอร์
;โกรัม (ゴーラム)
:ลูกสมุนของเดสตร้า มาจโจ ที่มีลักษณะคล้ายเต่าอัลลิเกเตอร์ มีสีหลายแบบ
:;โกรัม (สีน้ำเงิน) (ゴーラム（青）) 
:;โกรัม (สีม่วง) (ゴーラム（紫）)
:;โกรัม (สีเขียว) (ゴーラム（緑）)
:;โกรัม (สีดำ) (ゴーラム（黒）)
:;โกรัม (ดาบ) (ゴーラム（剣）)
:;โกรัม (โล่) (ゴーラム（盾）)
:;โกรัมรุ่นดัดแปลง (改造ゴーラム)

## ข้อมูลอื่นๆ
;ลูแปงคอลเลคชัน (ルパンコレクション)
:ขุมทรัพย์สมบัติปริศนาที่อาร์แซน ลูแปงเคยครอบครองไว้เมื่อ 100 ปีก่อน มีพลังลึกลับซ่อนอยู่ ถ้ามีผู้ใดครอบครองจะได้พลังพิเศษจากสมบัติชิ้นนั้น แต่ด้วยการมาของแก๊งค์เลอร์ทำให้สมบัติดังกล่าวถูกแย่งชิงไป ซึ่งแก๊งค์เลอร์จะนำลูแปงคอลเลคชันไว้อยู่ในที่ตู้เซฟที่อยู่ในตัว และโดยปกติลูแปงคอลเลคชันจะอยู่บรรจุในสมุดที่ชื่อว่า **ลูแปงคอลเลคชันอัลบั้ม** ที่เก็บรักษาโดยโคงุเระ ซึ่งมีความเชื่อว่าถ้ารวบรวมลูแปงคอลเลคชันได้ครบทั้งหมดจะขอพรได้ 1 ข้อ
:* ทั้งนี้รูปลักษณ์ของลูแปงคอลเลคชันมีต้นแบบมาจากอุปกรณ์อาวุธและสิ่งที่เกี่ยวข้องกับ ซูเปอร์เซ็นไตเรื่องต่างๆ
:
;บิสโทร จูเรอ (ビストロ「ジュレ」, BISTROT Jurer)
:ร้านอาหารฝรั่งเศสที่ลูแปงเรนเจอร์ทำงานประจำ
;องค์กรตำรวจพิเศษสากล (国際特別警察機構)
:มีชื่อภาษาอังกฤษว่า Global Special Police Organization มีชื่อย่อว่า GSPO เป็นหน่วยตำรวจที่มีมาตรฐานในระดับโลก โดยแพทเรนเจอร์ประจำการที่สาขาญี่ปุ่น

## รายชื่อตอน
เอกลักษณ์ชื่อตอนของในเรื่องจะนับเป็น #(เลขจำนวนตอน)

## ในสื่ออื่น
### ภาพยนตร์
;ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์ en film (快盗戦隊ルパンレンジャーVS警察戦隊パトレンジャー en film)
;ขบวนการอัศวินไดโนเสาร์ ริวโซลเจอร์ VS ลูแปงเรนเจอร์ VS แพทเรนเจอร์ (劇場版 騎士竜戦隊リュウソウジャーVSルパンレンジャーVSパトレンジャー)

### V ซินีมา
;ลูแปงเรนเจอร์ VS แพทเรนเจอร์ VS คิวเรนเจอร์ (ルパンレンジャーVSパトレンジャーVSキュウレンジャー)

### ไฮเปอร์แบทเทิล DVD
;เทเลบิคุงไฮเปอร์แบทเทิล DVD ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์ ~GIRLFRIENDS ARMY~  (てれびくん超バトルDVD 快盗戦隊ルパンレンジャーVS警察戦隊パトレンジャー 〜GIRLFRIENDS ARMY〜)
### สปินออฟ
;ขบวนการจอมโจร ลูแปงเรนเจอร์ + ขบวนการมือปราบ แพทเรนเจอร์ ~สุดยอดแห่งการประสานที่แปลกประหลาด~ (快盗戦隊ルパンレンジャー＋警察戦隊パトレンジャー ～究極の変合体！～)
;ขบวนการมือปราบ แพทเรนเจอร์ Feat. ขบวนการจอมโจร ลูแปงเรนเจอร์ ~แพทเรนหมายเลข 2 อีกคนหนึ่ง~ (警察戦隊パトレンジャー Feat. 快盗戦隊ルパンレンジャー ～もう一人のパトレン2号～)

## การออกอากาศ
ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ตั้งแต่วันที่ 11 กุมภาพันธ์ ค.ศ. 2018 ถึงวันที่ 10 กุมภาพันธ์ ค.ศ. 2019

ในส่วนประเทศไทย ลิขสิทธิ์ในการออกอากาศเป็นของการ์ตูนคลับมีเดีย ทั้งทีวีดิจิทัล ดาวเทียม และเคเบิลทีวี โดยทางทีวีดิจิทัลออกอากาศทางช่อง MCOT HD ทุกวันเสาร์เวลา 7:30 น. - 8:00 น. ในรายการช่อง 9 การ์ตูน ออกอากาศครั้งแรกเมื่อวันที่ 24 สิงหาคม พ.ศ. 2562 ถึงวันที่ 8 สิงหาคม พ.ศ. 2563 และทางสถานีโทรทัศน์การ์ตูนคลับแชนเนล ทุกวันเสาร์ และวันอาทิตย์ เวลา 8:00 น. - 8:30 น. ออกอากาศครั้งแรกเมื่อวันที่ 1 กันยายน พ.ศ. 2562 ผ่านระบบดาวเทียมและเคเบิลทีวี และรับชมต่อเนื่อง ตั้งแต่ตอนที่ 43 วันที่ 1 มีนาคม พ.ศ. 2563 จนจบถึงตอนสุดท้าย ตอนที่ 51 ผ่านระบบอินเทอร์เน็ตทีวีและไอพีทีวี และนอกจากนี้ ช่องตูนนี่ ทั้งดาวเทียมและเคเบิลทีวี ได้นำเรื่องนี้มาออกอากาศซ้ำอีกครั้ง ทุกวันเสาร์และวันอาทิตย์ เวลา 6:30 น. - 7:00 น. ตั้งแต่ตอนแรก เมื่อวันที่ 7 มีนาคม พ.ศ. 2563 นอกจากนี้ยังลงสตรีมมิ่งทั้ง Line TV, WeTV, TrueID และแชนแนลยูทูบ Cartoon Club Channel โดยได้เผยแพร่ลงทุกวันพฤหัสบดี ถึง วันอาทิตย์ สัปดาห์ละ 4 ตอน

## อ้างอิง

## แหล่งข้อมูลอื่น
* เว็บไซต์อย่างเป็นทางการของทีวีอาซาฮิ
* เว็บไซต์อย่างเป็นทางการของโตเอะ
* เว็บไซต์เพลงประกอบ
*

หมวดหมู่:ซูเปอร์เซ็นไตซีรีส์
หมวดหมู่:ละครโทรทัศน์ชุดซูเปอร์เซ็นไต